03/21. kd Euroopa Liidu Teataja 171 31997R1239 1.7.1997 EUROOPA ÜHENDUSTE TEATAJA L 173/71 KOMISJONI MÄÄRUS (EÜ) nr 1239/97, 30. juuni 1997, millega muudetakse määrust (EMÜ) nr 700/88, milles sätestatakse teatavate Küproselt, Iisraelist, Jordaaniast ja Marokost pärit lillekasvatustoodete ühendusse importimise korra üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1987. aasta määrust (EMÜ) nr 4088/87, milles määratakse kindlaks teatavate Küpro- selt, Iisraelist, Jordaaniast, Marokost ning Jordani Läänekaldalt ja Gaza sektorist pärit lillede impordi soodustollimaksude kohaldamise tingimused, (*) viimati muudetud määrusega (EÜ) nr 539/96, (?) eriti selle artikli 5 lõiget 1, ning arvestades, et: määrusega (EÜ) nr 539/96 laiendatakse määrusega (EMÜ) nr 4088/87 kehtestatud sooduskohtlemist Jordani Läänekaldalt ja Gaza sektorist pärit lõikelilledele; komisjoni 17. märtsi 1988. aasta määrusega (EMÜ) nr 700/88 (?) (muudetud määrusega (EMÜ) nr 2917/93 (4) vastuvõetud üksikasjalikke eeskirju tuleks vastavalt muuta; Saksamaa on välja arendanud imporditurud, mida võib käsitada tüüpiliste turgudena määruse (EMÜ) nr 4088/87 artikli 2 lõike 1 kohaldamisel, kuna kõnealustel turgudel sooritatakse olulisi äritehinguid ning hindade ja koguste noteeringud on iga päev kättesaadavad; seepärast tuleks kõnealused turud lisada määruse (EMÜ) nr 700/88 artiklis 2 esitatud loetellu; ühenduse tootjahinnad arvutatakse kõikide juhtivsortide, s.0 enim kaubeldavate sortide päevanoteeringute alusel, mis on registreeritud kõikidel tüüpilistel tootjaturgudel; mõned sordid on kaotanud oma varasema kaubandusliku tähtsuse ja nad on asendatud muude sortidega; seepärast tuleks ajakohastada määruse (EMÜ) nr 700/88 I lisa; II lisa on üksnes informatiivne; seepärast ei ole kõnealust lisa määruses vaja; käesoleva määrusega ettenähtud meetmed on kooskõlas elustai- mede turu korralduskomitee arvamusega, 1 (') EÜTL 382, 31.12.1987, lk 22. (?) EÜTL 79, 29.3.1996, lk 6. () EÜTL 72, 18.3.1988, lk 16. () EÜTL 264, 23.10.1993, lk 33. ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 700/88 muudetakse järgmiselt. 1. Pealkiri asendatakse järgmisega: “Komisjoni määrus (EMÜ) nr 700/88, 17. märts 1988, milles sätestatakse teatavate Küproselt, Iisraelist, Jordaaniast, Marokost ning Jordani Läänekaldalt ja Gaza sektorist pärit lilekasvatustoodete ühendusse importimise korra üksikasjali- kud rakenduseeskirjad”. 2. Artikkel 1 asendatakse järgmisega: “Artikkel 1 Kõigi määruse (EMÜ) nr 4088/87 artiklis 1 osutatud nelja toote (üheõieliste aednelkide (standardtüüp), mitmeõieliste aednelkide (spray-tüüp), suureõieliste rooside ja väikeseõie- liste rooside) puhul kehtestatakse ühenduse tootjahinnad kaheks järjestikuseks nädalaks kõikide lisas loetletud juhtiv- sortide päevanoteeringute alusel, mis on registreeritud kõikidel tüüpilistel tootjaturgudel. Juhtivsordid on määrat- letud kui eespool nimetatud turgudel enim müüdavad sordid. Üheõieliste ja mitmeõieliste aednelkide puhul kehtes- tatakse ühenduse tootjahinnad vastavalt standard- ja spray- tüübi jaoks. Esimeses lõigus osutatud juhtivsortide päevanoteeringud registreeritakse nõukogu määruse (EMÜ) nr 234/68 artikli 3 kohaselt määratletud I kvaliteediklassi toodete puhul, olene- mata pikkuskoodidest; toodete esitlemisega seotud kulusid käsitatakse registreeritud hindades sisalduvana. Ühenduse tootjahinna kehtestamisel ei võeta arvesse päeva- noteeringuid, mis erinevad tüüpilisel turul vähemalt 40 % võrra eelmise kolme aasta jooksul samal turul ja samal ajal registreeritud keskmisest hinnast. Liikmesriikide edastatud hinnad arvestatakse eküüdesse ümber asjaomase kahenäda- lase ajavahemiku viimasel päeval kehtiva põllumajandusliku ümberarvestuskursi alusel.”